The Microbial Perspective : a systematic literature review on hypertension and gut microbiota
Creators: name: Τσιάβος, Αλέξανδρος Νικολάκη
Publisher: name: Aristotle University of Thessaloniki
Year: 2024
Subjects: Εντερικό Μικροβίωμα
Gut Microbiota
Αρτηριακή Υπέρταση Hypertension
Υψηλή Αρτηριακή Πίεση
High Blood Pressure

description: Η κατανόηση των αιτίων της αρτηριακής υπέρτασης είναι βαρύνουσας σημασίας για την πρόληψη της νόσου. Η λεπτομερής συσχέτιση μεταξύ του μικροβιώματος του γαστρεντερικού σωλήνα και της παθογένεσης της υπέρτασης παραμένει ασαφής, ενώ τον πιο διαδεδομένο δείκτη για την αξιολόγηση του μικροβιώματος του εντέρου αποτελεί η Άλφα ποικιλότητα (Alpha diversity). Η σύνθεση δεδομένων σχετικά με το μικροβίωμα του εντέρου σε περιπτώσεις ασθενών με αρτηριακή υπέρταση. Οι βάσεις δεδομένων MEDLINE/PubMed, Scopus, EMBASE και βιβλιογραφικές αναφορές αναζητήθηκαν συστηματικά. Ανακτήθηκαν άρθρα που πραγματεύονται τη συσχέτιση μεταξύ του γαστρεντερικού μικροβιώματος και την εκδήλωση αρτηριακής υπέρτασης σε ασθενείς. Επίσης, χρησιμοποιήθηκε ένα έγκυρο εργαλείο κριτικής αξιολόγησης για την εξέταση της ποιότητας των σχετικών μελετών. Είκοσι-μια επιλέξιμες μελέτες πληρούσαν τα κριτήριά μας και αναλύθηκαν αφηγηματικά. Η Άλφα ποικιλότητα (Alpha diversity) αναπαριστά τη βιοποικιλότητα των ειδών εντός ενός δείγματος. Στη παρούσα μελέτη, επικεντρωθήκαμε στους ακόλουθους δείκτες της Άλφα ποικιλότητας: Shannon, Chao1, Simpson και ACE. Η πλειονότητα των περιλαμβανόμενων μελετών έδειξε μείωση στον δείκτη Shannon στους ασθενείς με υπέρταση σε σύγκριση με την ομάδα των υγιών μαρτύρων. Ωστόσο, για τους δείκτες Chao1, Simpson και ACE, τα αποτελέσματα ήταν ασυνάρτητα. Όσον αφορά τον λόγο Firmicutes προς Bacteroidetes (F/B ratio), όλες οι μελέτες που ενσωματώθηκαν στη συστηματική ανασκόπηση ανέφεραν στατιστικά σημαντική αύξηση του σε περιπτώσεις αρτηριακής υπέρτασης. Η παρούσα συστηματική βιβλιογραφική ανασκόπηση υποδεικνύει πως οι ασθενείς που εκδηλώνουν αρτηριακή υπέρταση ενδέχεται να εμφανίζουν ανισορροπία μεταξύ των πληθυσμών του εντερικού τους μικροβιώματος. Ωστόσο, απαιτείται περαιτέρω έρευνα μέσω ισχυρών μελετών με μεγάλα δείγματα, με σκοπό την αποσαφήνιση του μηχανισμού εμπλοκής της μικροβιακής χλωρίδας στα παθοφυσιολογικά μονοπάτια της αρτηριακής υπέρτασης.
description: Understanding the causes of hypertension is important in order to prevent the disease. The detailed correlation between gut microbiota and the pathogenesis of hypertension remains elusive while the most prevalent indicator for the evaluation of gut microbiota was the Alpha diversity. To synthesize data on gut microbiota in cases of hypertension. Databases including MEDLINE/PubMed, Scopus, EMBASE and citations were systematically queried. We retrieved articles reporting the association between gut microbiota and patients with hypertension. We also utilized a valid critical appraisal tool to investigate the quality of the relevant studies. Twenty-one eligible studies met our criteria and were analysed narratively. Alpha diversity represents the species diversity within a case. In this report, we focused on the following indices of Alpha diversity: Shannon, Chao1, Simpson, and ACE indices. The majority of the including studies demonstrated a decrease in the Shannon index of patients with hypertension compared to healthy control group. However, concerning the Chao1, Simpson and ACE indices, we found inconsistent results. Regarding the Firmicutes to Bacteroidetes (F/B) ratio, all studies incorporated into the systematic review reported a statistically significant increase in hypertension. Our systematic literature review suggests that hypertensive cases may have an imbalance in gut microbiota. Nevertheless, further research is warranted in order to clarify the role of gut microbiota in hypertension development by robust studies with large sample sizes.